Merimies laivan kannella
Ja merimies se laivallansa seilailee.
 On tuntematon taival jota kulkee.
 Hän kotimaata mielessänsä muistelee
 ja surumielen povehensa sulkee.
    Niin merelläkin vaan on ihanaa,
    kun sinipinta tuudittaapi laivaa.

2.

 On usein hällä kotimökki mielessä
 ja muistossansa äitikin hellä.
 Ja kaipauksen kyynel vierii silmästä,
 jos armas kulta siellä lienee kellä.
    Niin merelläkin jne.

3.

 Vaan silloin emme näitä jouda muistelemaan,
 kun myrskytuuli aavalla se pauhaa.
 Me sitä vastaan ankarasti taistelemaan
 nyt käymme ilman lepoa ja rauhaa.
    Niin merelläkin jne.

4.

 Vaan tyyntyyhän se myrskytuuli vihdoinkin
 ja valkenee se kansikin taivaan.
 Niin vienosti se sinipinta taasenkin
 nyt tuudittaapi meripojan laivaa.
    Niin merelläkin jne.

Lähde: Merimies merta rakastaa: merellisiä lauluja. 1. 1978. Toimittanut Anneli Hongelin. Fazer, Helsinki.

Emil Kauppi
Laulut
Pasi Jääskeläinen
Merenkulku